Legal Document

Category: 17

Text:
162. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ  ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 2313.1/10/1998 της 16/27 Μαρτ. 1998 (ΦΕΚ Β΄ 309) Ετήσια εισφορά πλωτών γερανών, βυθοκόρων και υδροφόρων με ή χωρίς μηχανή και πλωτών εν γένει ναυπηγημάτων. Έχοντας υπόψη: 1.Τις διατάξεις του άρθρ. 16 παρ. 11 του Νόμ. 3170/1955 «περί ΝΑΤ» όπως αντικαταστάθηκε με τις διατάξεις του άρθρ. 83 του Κ.Ν. 792/1978 σε συνδυασμό με το άρθρ. 1 παρ. 1 26 του Ν.Δ. 87/1969 (ΦΕΚ 5Α) «Περί τροποποιήσεως και συμπληρώσεως των διατάξεων των Νόμ. 3170/1955 και 4502/1966». 2.Τις με αριθ. 30038/9/75/19.9.1975 και 30028/8/ 76/6.4.1976 Κοινές Αποφάσεις των Υπουργών Συντονισμού, Οικονομικών και Εμπορικής Ναυτιλίας. 3.Τις διατάξεις του άρθρ. 29Α του Νόμ. 1558/1985 (ΦΕΚ 137 Α) όπως αυτό προστέθηκε με το άρθρ. 27 του Νόμ. 2081/92 (ΦΕΚ 154/Α). 4.Το απόσπασμα πρακτικών της 28ης συνεδριάσεως του ΔΣ/ΝΑΤ της 23.9.1997 που διαβάσθηκε στην υπηρεσία μας με το αριθ. 79838/11/11/1997. 5.Το γεγονός ότι η παρούσα απόφαση δεν προκαλεί δαπάνη σε βάρος του προϋπολογισμού του ΝΑΤ, αλλά αύξηση στα έσοδα αυτού. 6.Την αριθ. 1107147/1239/0006/4.10.1996 (ΦΕΚ 922 Β/7.10.1996) απόφαση του Πρωθυπουργού και του υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών», εγκρίνουμε: Την απόφαση που πήρε το ΔΣ/ΝΑΤ κατά την 28η συνεδρίασή του της 23.9.1997 με την οποία καθορίζεται η ετήσια εισφορά των πλωτών γερανών, βυθυκόρων και υδροφόρων με ή χωρίς μηχανή και των πλωτών εν γένει ναυπηγημάτων, ως εξής: α)Για τους χωρίς μηχανή πλωτούς γερανούς, βυθοκόρους και υδροφόρους 50.000 δρχ. ετησίως. β)Για τους με μηχανή πλωτούς γερανούς, βυθοκόρους και υδροφόρους 100.000 δρχ. ετησίως. γ)Για φορτηγίδες, σλέπια και λοιπά ναυπηγήματα 100 δρχ. κατά κόρο ολικής χωρητικότητας ετησίως. δ)Για ρυμουλκά 1.000 δρχ. κατά ίππο ενδεικτικής ιπποδύναμης μηχανής. Η παρούσα ισχύει από τη δημοσίευσή της στην Εφημερίδα της Κυβερνήσεως. Σελ. 714,728 Τεύχος 1282-Σελ. 66 19.Ι.α.162 Ναυτικό Απομαχικό Ταμείο Ναυτικό Απομαχικό Ταμείο 19.Ι.α.162